A Washingtoni Nemzeti Katedrális, egyházi nevén Szent Péter- és Pál-székesegyház egy templom Washington DC-ben, az Amerikai Egyesült Államokban. Az ország második, a világ hatodik legnagyobb temploma. Az Episzkopális Egyház, azonbelül pedig a Washingtoni Egyházmegye gondozásában áll. 2009-ben megközelítőleg 400.000 látogatót fogadott. A vasárnapi istentiszteleteken átlagosan 1.667 ember vesz részt, ezzel toronymagasan ez a leglátogatottabb episzkopális templom az Egyesült Államokban. Nagyobb, nemzeti szintű eseményeknek is otthont ad: itt imádkoztak ökumenikusan többek között Barack Obama elnökért, valamint itt tartották a Challenger ürrepülő személyzetének gyászszertartását is.